# Rènes

Por los articllos homonimos, vêde Rènes (homonimia).
Rènes$^,$ (Rennes en francês, Resnn, Renn en galô, Roazhon en breton) est na comena francêsa et bretona du cuchient de la France, ch·èf-luè du dèpartament d’Ila-et-Vilègne et de la règ·ion Bretagne. Cela vela sè trôve dens lo Levant de la Bretagne, u regonfllo de l’Ila et de la Vilègne.
Placiêe dessus l’arc atlantico eropèen, a 55 kilomètros de les coutes de la Mange, Rènes compte 209 860 habitents dedens-les-muralyes en 2012, cen que fât de lyé la premiére vela de la règ·ion Bretagne, la seconda vela du Grant Cuchient et l’onziéma comena la ples poplâye de France en nombro d’habitents. L’unitât urbèna est poplâye de 322 247 habitents en 2013 et son sôl urben, que comprend 700 675 habitents en 2013, est lo diéziémo u nivél nacionâl. Rènes est la sièta d’una mètropola de 426 502 habitents (2013), fassent d’ense partia de les 11 grantes mètropoles francêses de drêt comon (dês janviér 2015).
L’histouère de Rènes côvre un temps de plusiors siècllos. Dens lo temps galo-romen, la citât fondâye per los Rèdons pôrte lo nom gôlouès de Condate. La vela vêt son povêr politico s’acrêtre u Moyen Âjo en vegnent côp sus côp châtelâr de la Mârche de Bretagne pués capitâla du Duch·iê de Bretagne. Desot lo Viely Règ·imo, l’union de la Bretagne a la France renge a châ pou Rènes u rang de granta vela provinciâla. L’emplantacion du Parlement de Bretagne a Rènes u XVI$^{émo}$ siècllo et pués du palès du Parlement de Bretagne u XVII$^{émo}$ siècllo at portant pèrmètu a la Bretagne de consèrvar tant qu’a la Rebênâda francêsa na sé-quint’ôtonomia a l’ègârd du povêr reyâl du temps. Rènes at notament jouyê un rolo important dens la Rebêna du papiér timbrâ en 1675. Victima d’un tèrriblo fuè en 1720, lo bôrg mèdièvâl en bouesc de la vela est a mêtiêt rebâti en piérra (granit et tof de piérr’a chôlx). Réstâye en maj·oritât campagnârda tant qu’a la Seconda Guèrra mondiâla, Rènes s’est franc dèvelopâye u XX$^{émo}$ siècllo.
O est dês los ans 1950 que la vela de les administracions at cognu na prospèritât èconomica, urbèna et dèmografica liyêe notament a l’ègzodo campagnârd et pués a na novèl’endustrialisacion (fabreca ôtomobila de PSA La J·anês). Pendent los ans 1980-90, Rènes at prês na posicion stratègica dedens les tèlècomunicacions (crèacion du Minitèl, Transpac). Dês adonc, el est vegnua un polo important du sèctor tèrcièro en sè verient vers lo numerico et les tècnologies novèles (tècnopola Rènes Atalante, polo de compètitivitât Émâges et Baragnes, lambelisacion French Tech, ERT B-Com, chouèx du mètrô ôtomatico VAL). Enqu’houé, la zona de travâly de Rènes comprend 781 011 habitents (2012). El est yona de les ples rentâbles et dinamiques de France, avouéc na quota de chômâjo u tôrn de 8% en 2016. Cen est confirmâ per lo fêt que Rènes est, en 2011, la premiére vela de province por sa produccion de rechèce per habitent.
Outre los fllancs dèmograficos, historicos et èconomicos, Rènes est avouéc les grantes veles ètudientes francêses en étent en 2012 la huétiéma vela univèrsitèra avouéc 63 000 ètudients. Lambelisâye vela d’ârt et d’histouère, el at consèrvâ un important patrimouèno mèdièvâl et cllassico u dedens de son centro historico. 90 bâtiments sont d’ense protègiês coment monuments historicos$^,$.
Enfin, Rènes est étâye èlua en 2012 « vela la ples agrèâbla a vivre de France » d’aprés lo cllassement de la gazèta L’Express.
Los habitents de la vela sont apelâs los Renês et les Renêses.

## Toponimia

En lengoua des segnos francêsa, la vela sè signe coment un rène.

## Vêre avouéc

* Wikimedia Commons propôse de documents multimèdia libros sus Rènes.

### Lims de defôr
## Notes et rèferences
### Notes

* ↑ Ècrivont en patouès savoyârd « Rène » en grafia de Confllens.
* ↑ Prononçont asse-ben en ôtros patouès arpetans.
* ↑ Prononçont étot, ou ben d’aprés los dialèctos bretons.
* ↑ Lo 2 passior de les Carmèlites, ben que present coment MH sus la bâsa Mèrimê est dèmoli.
* ↑ Prononçont avouéc en ôtros patouès arpetans.

### Rèferences

* ↑ (fr) Rogiér Virèt, « Dikchonéro Fransé - Savoyâ - Dictionnaire Français - Savoyard » [PDF], 8$^{éma}$ èdicion reviua et ôgmentâye, 2021, p. 2807.
* ↑ (fr) Arc Atlantique.
* ↑ (fr) Insee - Taille des communes les plus peuplées.
* ↑ (fr) Base des unités urbaines, fichiér tèlècharjâblo viu lo 3 de janviér 2016.
* ↑ (fr) , viu lo 2 de janviér 2016.
* ↑ (fr) Insee - Population de Rennes Métropole au 1$^{er}$ janvier 2013, viu lo 2 de janviér 2016.
* ↑ (fr) Insee - Population de la zone d’emploi de Rennes.
* ↑ (fr) Insee - Zoom territorial - Bassin d’emploi de Rennes mars 2016.
* ↑ (fr) Association des maires des grandes villes de France, « Rôle économique des grandes villes et grandes agglomérations », 2011 (viu en 14 de janviér 2012).
* ↑ (fr) https://web.archive.org/web/20140427212456/http://cache.media.enseignementsup-recherche.gouv.fr/file/Atlas_2012-2013/27/8/Atlas_1213_Web_316278.pdf èfèctifs ètudients de France, 2012, Rènes, p. 64.
* ↑ (fr) Villes et pays d’Art et d’Histoire, « Laissez-vous conter Rennes », dessus http://www.vpah.culture.fr, Seto de les Veles et Payis d’ârt et d’histouère (viu lo 13 d’octobro 2008).
* ↑ (fr) « Liste des monuments historiques de la commune de Rennes », bâsa Mèrimê, ministèro francês de la Cultura.
* ↑ (fr) .
* ↑ (fr) Lexique de l’Université de Nancy, « Vidéo du signe Rennes », dessus http://www.lsf.univ-nancy2.fr, univèrsitât de Nanci (viu en d’octobro 8).